19 priedas

PATVIRTINTA

Ignalinos r. Vidiškių gimnazijos

direktoriaus 2017 m. rugpjūčio 31 d.

įsakymu Nr. V-57

**IGNALINOS R. VIDIŠKIŲ GIMNAZIJOS**

**MOKINIŲ MOKYMOSI KRŪVIŲ REGULIAVIMO TVARKOS APRAŠAS**

**I. BENDROSIOS NUOSTATOS**

1. Ignalinos r. Vidiškių gimnazijos mokinių mokymosi krūvių reguliavimo tvarkos aprašo (toliau Aprašas) paskirtis – apibrėžti pagrindinius mokymosi krūvių reguliavimo principus.
2. Mokymosi krūvis – mokinio darbinės veiklos apimtis jo ugdymo procese. Mokymo krūvis apima privalomą, privalomai pasirenkamą, pasirenkamą ugdymo turinį/pamokų skaičių (išskyrus neformalųjį ugdymą), namų darbus.
3. Mokinių mokymosi krūvių reguliavimui telkiama visa gimnazijos bendruomenė: darbuotojai, mokiniai, tėvai (globėjai, rūpintojai).

**II. MOKYMOSI KRŪVIŲ REGULIAVIMAS**

1. Tvarkaraščio sudarymas:
   1. per dieną 1–4 klasių mokiniams skiriamos ne daugiau kaip 5 pamokos.;
   2. per dieną 5–8, I–IV gimnazijos klasių mokiniams skiriamos ne daugiau kaip 7 pamokos;
   3. penktadienį pagal galimybes organizuojama mažiau pamokų nei kitomis savaitės dienomis;
   4. mokiniams, kurie mokosi pagal vidurinio ugdymo programą, pamokų tvarkaraštyje

yra ne daugiau kaip trys laisvos pamokos, įsiterpiančios tarp kitų pamokų, išskyrus tuos atvejus, kai mokinys pakeičia individualųjį ugdymo planą mokslo metų eigoje;

* 1. mokiniai, kurie mokosi pagal pagrindinio ugdymo programos antrąją

dalį, gali turėti vieną laisvą pamoką, įsiterpiančią tarp kitų pamokų (jos metu mokinys renkasi neformaliojo ugdymo ar savišvietos veiklą);

* 1. pagal tvarkaraščio sudarymo galimybes ir intensyvinant dalykų mokymąsi pradinio ugdymo programos mokiniams gali būti skiriamos dvi pagrečiui lietuvių kalbos, dailės ir technologijų pamokos, pagrindinio ugdymo programos – lietuvių kalbos ir literatūros, matematikos, užsienio kalbų, technologijų pamokos, vidurinio ugdymo programos – visų dalykų, kurių skiriama daugiau nei dvi savaitinės pamokos (išskyrus menų dalykus);
  2. jei dalyko mokytojas gimnazijoje dirba tik vieną dieną, bet turi daugiau nei vieną savaitinę pamoką klasei, to dalyko mokymas gali būti intensyvinamas iki 2 gretimu pagrindinio ugdymo programos dalyko pamokų, iki 3 gretimų vidurinio ugdymo programos dalyko pamokų per dieną.

1. Mokymosi krūvio per savaitę skyrimas:
   1. 1–4, 5–8, I–II gimnazijos klasių mokiniams skiriamas minimalus privalomo ugdymo turinio pamokų skaičius, privalomai pasirenkamo, pasirenkamo ugdymo turinio pamokos skiriamos tik turint raštišką tėvų sutikima ir negali viršyti minimalaus pamokų skaičiaus daugiau nei 1 val. 1–4 klasėse, daugiau nei 2 val. 5–8 ir I–II gimnazijos klasėse;
   2. III–IV gimnazijos klasių mokiniams privalomojo ir pasirenkamojo ugdymo turinio pamokų skaičius – ne daugiau kaip 35 pamokos per savaitę.
2. Kontrolinių darbų skyrimas:
   1. per dieną skiriamas ne daugiau kaip vienas kontrolinis darbas;
   2. apie kontrolinį darbą mokinius būtina informuoti ne vėliau kaip prieš savaitę elektroninio dienyno atsiskaitomųjų darbų tvarkaraštyje;
   3. kontroliniai darbai neskiriami po ligos, atostogų ar šventinių dienų.
3. Atleidimas nuo dalyko pamokų. Mokinys gali būti atleidžiamas nuo dailės, muzikos, šokio, kūno kultūros, išimties atvejais – ir nuo kitų dalykų pamokų (ar jų dalies) lankymo, vadovaujantis Gimnazijos mokinių atleidimo nuo privalomojo dalyko savaitinių pamokų (ar jų dalies) lankymo ir jų pasiekimų įvertinimo tvarkos aprašu, patvirtintu gimnazijos direktoriaus 2016 m. rugpjūčio 30 d. įsakymu Nr. V-49 ([www.vidiskiugimnazija.lt/veikla/dokumentai](file:///C:\Users\Dainius\AppData\Local\Temp\www.vidiskiugimnazija.lt\veikla\dokumentai)).

**III. NAMŲ DARBŲ SKYRIMAS**

1. Namų darbų skyrimo principai:
   1. mokytojai mokslo metų pradžioje aptaria su mokiniais, kaip bus skiriami ir tikrinami namų darbai;
   2. namų darbų trukmė ir sunkumas privalo atitikti mokinių amžių ir poreikius (yra individualizuojami ar diferencijuojami);
   3. namų darbai privalo būti pasakomi pamokoje taip, kad mokiniai turėtų laiko klausti (neskirti prieš pat skambutį ar jau nuskambėjus) ir įrašomi į elektroninio dienyno skiltį (nedalyvavusių pamokoje mokinių ir tėvų žiniai);
   4. namų darbų užduotis turi būti aiški, suprantama, prasminga;
   5. namų darbai būti skiriami ne tik iš pamokoje nagrinėtos temos, bet ir iš anksčiau eitų

temų siekiant ankstesnių žinių pakartojimo ir anksčiau įgytų gebėjimų įtvirtinimo;

* 1. namų darbai privalo būti patikrinti ir aptarti;

1. Atostogų laikotarpiui mokiniams namų darbai neskiriami.
2. 1 klasių mokiniams skiriami namų darbai, kuriems atlikti reikia ne daugiau kaip 2,

5 val. per savaitę, 2 klasių – ne daugiau kaip 3 val. per savaitę, 3 klasių – ne daugiau kaip 4 val. per

savaitę, 4 klasių – ne daugiau kaip 5 val. per savaitę, 5 klasių – ne daugiau kaip 6 val. per savaitę, 6 klasių – ne daugiau kaip 7 val., 7 – ne daugiau kaip 8 val., 8 klasių – ne daugiau kaip 10 val., I–II gimnazijos klasių – ne daugiau kaip 13 val., III–IV gimnazijos klasių – ne daugiau kaip 14 valandų per savaitę (grožinės literatūros skaitymas į šį valandų skaičių neįeina).

1. Siekiant mažinti namų darbų krūvį mokiniams, mokytojams rekomenduojama praktikuoti pamokose aktyviuosius mokymo metodus, kurie skatintų kuo daugiau išmokti pamokoje.
2. Du kartus per mokslo metus organizuojama „Savaitė be namų darbų“: prieš Kalėdų atostogas, prieš Velykų atostogas arba paskutinę mokslo metų savaitę (Mokinių tarybos sprendimu).
3. Skirdami namų darbus mokytojai atsižvelgia į rekomenduojamą dalykui skirtą

maksimalų namų darbų atlikimo laiką (2 priedas).

*Pastaba. Nurodytas lentelėje laikas yra orientacinis, mokytojai jį derina tarpusavyje ir su mokiniais.*

**IV. MOKYTOJŲ BENDRADARBIAVIMAS SPRENDŽIANT**

**MOKYMOSI KRŪVIŲ KLAUSIMUS**

1. Kontrolinių darbų derinimas (atskiras kiekvienos klasės kontrolinių darbų mėnesio grafikas, kurį mokytojai pildo pagal dalykų ilgalaikius planus ir fiksuoja elektroniniame dienyne).
2. Namų darbų apimties derinimas pagal sudarytą lentelę (sudaryta lentelė, kurioje paskaičiuota, kiek kokio dalyko mokytojas turėtų skirti laiko mokinio namų darbų ruošimui).
3. Klasės auklėtojo ir dalyko mokytojo individualus pokalbis arba pagal poreikį organizuojami klasėje dirbančių mokytojų pasitarimai.

**V. MOKYMOSI KRŪVIŲ IR NAMŲ DARBŲ STEBĖSENA**

1. Direktoriaus pavaduotojas ugdymui pagal funkcija vykdo ugdomąją stebėseną: kontrolinių darbų grafiko laikymąsi, namų darbų skyrimą, mokytojo darbą pamokoje;
2. Per mokslo metus ne mažiau kaip vieną kartą atliekamas vienas tyrimas / apklausa mokymosi krūvių reguliavimo klausimu.
3. Mokymosi krūvių stebėsenos klausimai visada įtraukiami į adaptacijos tyrimus.
4. Pagal gautus duomenis parengiamos rekomendacijos.

**VI. BAIGIAMOSIOS NUOSTATOS**

1. Aprašą papildo priemonių planas, kuris kasmet koreguojamas (2 priedas).
2. Trumpo laikotarpio konsultacijos neįskaitomos į mokinio mokymosi krūvį.
3. Grožinės literatūros skaitymas neįskaitomos į mokinio mokymosi krūvį.
4. Aprašas skelbiamas gimnazijos internetinėje svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ignalinos r. Vidiškių gimnazijos mokymosi krūvių reguliavimo tvarkos aprašo

1 priedas

**MAKSIMALAUS NAMŲ DARBŲ KRŪVIO PASKIRSTYMAS SAVAITEI**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Dalykas** | **1** | **2** | **3** | **4** | **5** | **6** | **7** | **8** | **I, II** | **III, IV** |
| Lietuvių k. ( ir lit.) | 1val. 15 min. | 1val. 15 min. | 1 val.  30 min. | 2 val. | 2 val. 15 min. | 2 val. 30 min. | 3 val. | 3 val. | 4 val. | 4 val. |
| Užsienio k. (I) |  | 15 min. | 30 min. | 45 min. | 45 min. | 45 min. | 1 val. | 1 val. 15 min. | 1 val. 30 min. | 1 val. 30 min. |
| Užsienio k. (II) |  |  |  |  |  | 15 min. | 30 min. | 45 min. | 1 val. | 1 val. |
| Matematika | 1 val. | 1val. 15 min. | 1 val. 30 min. | 1 val. 30 min. | 2 val. | 2 val. 15 min. | 2 val. 15 min. | 2 val. 15 min. | 2 val. 30 min. | 2 val. 30 min. |
| Pasaulio pažinimas | 15 min. | 15 min. | 30 min | 45 min. |  |  |  |  |  |  |
| Gamta ir žmogus |  |  |  |  | 30 min. | 30 min. |  |  |  |  |
| Biologija |  |  |  |  |  |  | 30 min. | 30 min. | 45 min. | 45 min. |
| Fizika |  |  |  |  |  |  | 15 min. | 30 min. | 30 min. | 45 min. |
| Chemija |  |  |  |  |  |  |  | 30 min. | 30 min. | 45 min. |
| Informacinės technologijos |  |  |  |  | - | - | 15 min. | - | 30 min. | 45 min. |
| Istorija |  |  |  |  | 30 min. | 30 min. | 30 min. | 30 min. | 45 min. | 45 min. |
| Geografija |  |  |  |  |  | 15 min. | 15 min. | 45 min. | 45 min. | 45 min. |
| Ekonomika |  |  |  |  |  |  |  |  | 15 min. |  |
| Žmogaus sauga |  |  |  |  |  |  |  |  |  |  |
| Dorinis ugdymas |  |  |  |  |  |  |  |  |  | 15 min. |
| Menai |  |  |  |  |  |  |  |  |  | 15 min. |
| Technologijos |  |  |  |  |  |  |  |  |  |  |
| Konsultacijos |  |  |  |  |  |  |  |  |  |  |
| Moduliai |  |  |  |  |  |  |  |  |  |  |
| **Maksimalus val. sk. per savaitę** | **2,5** | **3** | **4** | **5** | **6** | **7** | **9** | **10** | **13** | **14** |

Ignalinos r. Vidiškių gimnazijos mokymosi krūvių reguliavimo tvarkos aprašo

2 priedas

**MOKINIŲ MOKYMOSI KRŪVIŲ REGULIAVIMO PRIEMONIŲ PLANAS**

|  |  |  |
| --- | --- | --- |
| **Laikas** | **Priemonė** | **Atsakingas** |
| Rugsėjo I sav.  Sausio I sav. | Pamokų tvarkaraščio sudarymas | Direktoriaus pavaduotojas ugdymui |
| Rugsėjo I sav. | Ilgalaikių planų ir programų sudarymas | Mokytojai |
| Rugsėjo I sav. | Duomenų surinkimas apie tėvų sutikimą vaikui pasirinkti didesnį nei minimalus pamokų skaičių. | Direktoriaus pavaduotojas ugdymui |
| Rugsėjo IV sav.  Sausio I sav. | Neformaliojo ugdymo tvarkaraščio sudarymas | Direktoriaus pavaduotojas ugdymui |
| Spalio I sav. | Duomenų surinkimas apie mokinius, lankančius  papildomas aktyvaus judėjimo pratybas, muzikos, dailės ar sporto mokyklas. |
| Spalio IV sav.  Gruodžio I sav. | Mokinių mokymosi krūvio tyrimas, rezultatų aptarimas. | VGK  Mokytojų taryba |
| Lapkričio IV sav. | Kontrolinių darbų rašymo tvarkos laikymosi analizė. | Direktoriaus pavaduotojas ugdymui |
| Lapkričio IV sav.  Gruodžio I sav. | Mokinių adaptacijos tyrimas, rezultatų analizė. | VGK  Mokytojų taryba |
| Gruodžio 18–22 d.  Kovo 26–30 d. arba savaitė prieš vasaros atostogas | Savaitė be namų darbų. | Direktoriaus pavaduotojas ugdymui  Mokytojai  Mokinių taryba |
| Balandžio I sav. | Kontrolinių darbų rašymo tvarkos laikymosi analizė. | Direktoriaus pavaduotojas ugdymui |
| Gegužės I sav. | III kl. mokinių konsultavimas dėl individualių ugdymosi planų sudarymo. | Direktoriaus pavaduotojas ugdymui  Klasės auklėtojas |
| Birželio III sav. | Ugdymo plano įgyvendinimo analizė. | Direktoriaus pavaduotojas ugdymui |
| Pagal klasių veiklos planus | Klasės valandėlė, skirta darbo ir poilsio laiko planavimo įgūdžiams ugdyti. | Klasių auklėtojai |
| Nuolat | Namų darbų skyrimo reikalavimų laikymasis. | Mokytojai |
| Nuolat | Namų darbų ruošimo gimnazijoje galimybių sudarymas mokiniams pagal poreikius. | Klasės auklėtojai  Socialinis pedagogas |
| Nuolat | Mokymosi mokytis programos integravimas. | Mokytojai |
| Nuolat | Vaiko dienos rėžimo stebėsena, darbo bei poilsio laiko kontrolė. | Tėvai |